بەرنامەکانی TV بەرنامەکانی ڕادیۆ بەرهەمەکانی کوردستان24 هەڤپەیڤین ئینفۆگرافیک ئەرشیڤ فۆتۆستۆری هەڵبژاردنی عێراق نەخشەی ئینتەرئەکتیڤ کاندیدەکان
Radio
TV
هەواڵ
کوردستان عێراق تورکیا ئێران سووریا رۆژهەڵاتی ناوەڕاست جیهان
ئابووری
وەرزش
كولتوور
هونەری رۆشنبیری
ژیان
کۆمەڵایەتی تەندروستی زانست و تەکنەلۆژیا
وتار
زیاتر
بەرنامەکانی TV بەرنامەکانی ڕادیۆ بەرهەمەکانی کوردستان24 هەڤپەیڤین ئینفۆگرافیک ئەرشیڤ فۆتۆستۆری هەڵبژاردنی عێراق نەخشەی ئینتەرئەکتیڤ کاندیدەکان
Radio
TV
Kurdî
English
Türkçe
فارسی
عربي
كوردی
سیاسی
شێوە و پەیامی خۆپێشاندانەکانی ئێران گۆڕاون
Kurdistan24 هه‌ولێر 13:20 2022/10/03
ئێران زانکۆی شەریف تاران ژینا ئەمینی خۆپێشاندان
K24 – هەولێر
لەو کاتەوە کە قوتابیان و بەشێک لە مامۆستایانی زانکۆکانی ئیران چوونەتە ناو ریزی خۆپێشاندەران، شێوە و پەیامی خۆپێشاندانەکان گۆڕانکاریان بەسەردا هاتووە، ئێستا لە زانکۆکان دروشمی "پێی مەڵێن ناڕەزایەتی، ئێستا بووەتە شۆڕش" بە بەرزی دەبیسترێت.
16 رۆژ بەسەر خۆپێشاندانەکان بۆ سەرکۆنەکردنی کوژرانی ژینا ئەمینی لەلایەن پۆلیسی ئاسایشی کۆمەڵایەتی تارانەوە، تێدەپەڕێت. بە پێی ئەو زانیاریانەی لەلایەن چالاکانی مافی مرۆڤی ئێران (هرانا) بڵاوکراوەتەوە، لە یەکەم رۆژی راگەیاندنی گیان لەدەستدانی ژینا ئەمینی تا شەوی یەکشەممە (دووی تشرینی یەکەم)، 289 خۆپێشاندان لە 103 شار و شارۆچکە و 48 زانکۆی ئێران کراوە.
رۆژانی سەرەتایی خۆپێشاندانەکان، خەڵکانی ناڕازی کوژرانی ژینا ئەمنیان سەرکۆنە دەکرد و زۆربەی دروشمەکانیش لە چوارچێوەی داکۆکی لە مافی ژنان و تاکەکەسی بووە، بەڵام ئێستا لە هەموو ئەو دروشمانەی رۆژانی سەرەتایی تەنیا دروشمی "ژن، ژیان، ئازادی" و ناوی ژینا ماوە و دروشمی دیکە بە بەرزی دەگوترێنەوە.
گۆڕانی شێوە
هەر لە یەکەم رۆژەکانەوە، هێزە ئەمنییەکانی ئێران خۆپێشاندانەکانیان سەرکوت کرد و تا ئێستا نزیک بە 130 خۆپێشاندەر بە تەقەی راستەوخۆی هێزە چەکدارەکانی ئێران، گیانیان لەدەستداوە.
دەسەڵاتدارانی تاران، بە بەردەوامی دووپاتیان کردووەتەوە، وڵاتانی دیکە و بە تایبەت ئەمەریکا و بەریتانیا لە پشت ناڕەزایەتییەکانن و لەو پێوەندییەشدا باسیان لە گرتنی نۆ هاووڵاتی بیانی کردووە.
خۆپێشاندانی ئێرانیانی تاراوگە
رۆژی 28ـی مانگی ئەیلولی رابردوو، سوپای پاسدارانی ئێران هێرشێکی فراوانی کردە سەر بنکە و بارەگاکانی چەند حزبێکی رۆژهەڵاتی کوردستان لە کۆیە، سلێمانی و پردێ و بە هۆیەوە 17 کەس گیانیان لەدەستداوە و 50 کەسی دیکەش برینداربوون. زۆربەی قوربانیانی ئەو هێرشەی سوپای پاسدارانی ئێران کە لە رێگەی 73 موشەکی بالستی و دەیان درۆنی بۆمبرێژکراوەوە بوو، ژن و منداڵن.
ئەو هێرشە بۆ سەر قووڵایی خاکی هەرێمی کوردستان، کاردانەوەی ناوخۆیی و نێودەوڵەتی فراوانی لێکەوتەوە و ناوەندی هاوکاری حزبەکانی کوردستانی ئێران لە بەیاننامەیەکدا داوای لە خەڵکی ئێران کرد، لە یەکەم رۆژی مانگی تشرینی دووەم، مانبگرن و ئەو تاوانە سەرکۆنە بکەن. زۆربەی ئۆپۆزیسیۆنی ئێرانی پشتگیریان لەو بانگەوازە کرد و ئەوانیش هەمان داویان لە خەڵک کرد.
لەو رۆژەوە شێوەی خۆپێشاندانەکانی ئێران گۆڕانکاری بەسەردا هات. لە رۆژی دیاریکراودا، لە تەواوی شارەکانی رۆژهەڵاتی کوردستان خەڵک مانیان گرت و دوکان و بازاڕەکان داخران، لە ناوچەکانی دیکەی ئێران و ١٥٠ شار و شارۆچکەی جیهانیش، خۆپێشاندان بەڕێوەچوون.
گۆڕانی پەیام
هاوکات لەگەڵ گۆڕانی شێوە و قەبارەی ناڕەزایەتییەکان لە ئێران، بە هاتنی فراوانی قوتابیان و مامۆستایانی زانکۆ بۆ ناو ریزی خەڵک، پەیامی خۆپێشاندانەکانیش گۆڕانیان بەسەردا هاتووە.
وەک ئەنجوومەنی ئیسلامی زانکۆی شەریفی تاران دەڵێ، شەوی یەکشەممە (دووی تشرینی یەکەم) ناخۆشترین کات بۆ قوتابیان و مامۆستایانی ئەو زانکۆ ناودارەی ئێران بووە. ئەنجوومەنەکە ئەو شەوە بە "گۆڕەپانی شەڕ" ناو دێنێ و رایگەیاندووە، هێزە ئەمنییەکان بە جلوبەرگی مەدەنییەوە زانکۆکەیان گەمارۆ داوە و زیاتر لە 40 قوتابیان لەگەڵ خۆیان بردووە و ئێستاش چارەنووسیان نادیارە.
خۆپێشاندانی شەوانە لە زانکۆی شەریفی تاران
وەک چالاکانی مافی مرۆڤ لە ئێران (هرانا) بڵاویکردووەتەوە، خۆپێشاندان 48 زانکۆی گەورەی ئێرانی گرتووەتەوە و دروشمەکانیش لە داوای ماف و ئازادی و "ژن، ژیان، ئازادی"، بۆ دروشمی دیکە گۆڕاون.
ئێستا دروشمەکان کە هەڵگری پەیامی خۆپێشاندانەکانن، ئەوانەن، "قوتابی هۆشیارە"، "نەمان بۆ دیکتاتۆڕ"، مەترسێن، مەترسێن، هەموومان بەیەکەوەین" و "ئازادی، ئازادی، ئازادی". قوتابیان دووپات لە دروشمێک دەکەنەوە کە بە تەواوی لەگەڵ دروشمەکانی دیکە جیاوازە و بە دەنگی بەرز دەگوترێتەوە، "پێی مەڵێن ناڕەزایەتی، ئێستا بووەتە شۆڕش" .
دوایین هه‌واڵ
16 خوله‌ك
عه‌دنان موفتی: پێویسته‌ ناكۆكییه‌كانی نێوان پارتی و یه‌كێتی به‌ گفتوگۆ چاره‌سه‌ربكرێن
51 خوله‌ك
پاتریاركی كڵێسای سریانی ئۆرتۆدۆكسی جیهان گه‌یشته‌ هه‌ولێر
1 كاتژمێر
مه‌سرور بارزانی و ئه‌یاد عه‌للاوی دوایین پێشهاتەکانی عێراق تاوتوێده‌كه‌ن
1 كاتژمێر
سه‌فین دزه‌یی بۆ كوردستان24: هه‌واڵی بایكۆتكردنی حكومه‌تمان له‌لایه‌ن تیمی یه‌كێتییه‌وه‌ ته‌نها له‌ راگه‌یاندنه‌كان بیستووه‌
Kurdistan24 ©Copyright 2021
هەموو مافێک پارێزراوە
له‌سه‌ر ئه‌م شه‌پۆلانه‌
گوێ له‌ رادیۆی كوردستان24 بگره‌
ئه‌پی كوردستان24
داونڵۆد بكه‌
Eutelsat11677 H 5040
NileSat11354 V 27500
Hotbird11373 H 27500
100.7FM
SLEMANI HALABJA
99.7FM
ERBIL KIRKUK DUHOK
App Store Google Play Galaxy Store Huawei Store
نه‌خشه‌ی ماڵپه‌ڕ - سیسته‌می پاراستنی نهێنییه‌كان - ده‌رباره‌ی ئێمه‌ - په‌یوه‌ندی - فریکوێنسی و ئەپەکان - هەلی کار - ئەرشیف